==== Hjælp til Israel ====
Da krigen brød ud forventede de amerikanske ledere at krigslykken hurtigt ville vende til fordel for de bedre udstyrede israelere, og at de arabiske hære ville være fuldstændigt besejrede indenfor 3-4 dage. <ref>Samtale den 6. oktober mellem Henry Kissinger, Brent Scowcroft og den kinesiske ambassadør i USA Huan Chen. [http://www.gwu.edu/~nsarchiv/NSAEBB/NSAEBB98/octwar-17.pdf Transcript]. George Washington University National Security Archive.</ref> De amerikanske forsyninger til Israel havde indtil da bestået af ammunition, ikke mindst anti-tank og anti-luftskyts.<ref>Samtale den 7. oktober mellem Henry Kissinger, Israels ambassadør i USA Sichma Dinitz og [[Militærattache|militærattacheen]] General Mordechai Shalev. [http://www.gwu.edu/~nsarchiv/NSAEBB/NSAEBB98/octwar-18.pdf Transcript]. George Washington University National Security Archive.</ref> Det stod imidlertid klart den 9. oktober at der ikke ville indtræffe et sådant hurtigt omslag, og at IDF's tab var uventet høje.<ref name="Oct8AMconvo"/> Israel var så tæt på et nederlag at den israelske regering beordrede en klargøring af Israels kernevåben. Det drejede sig om tretten 20-[[kiloton]] sprænghoveder fordelt på [[Jericho (missil)|Jericho]] [[SRBM|kortrækkende ballistiske missiler]] og [[F-4 Phantom II]] kampfly. Kissinger fik nys om klargøringen d. 9. oktober<ref>[http://www.fas.org/nuke/guide/israel/nuke/farr.htm The Third Temple's Holy of Holies: Israel's nuclear weapons]</ref>.
Historie Tidligere_riger,_stater,_protektorater,_kolonier_og_lande